अन्तर कलेज बास्केटबल सुरु
काठमाडौं भ्यालीले वेस्टर्न रिजन अन्तरकलेज ब्वाइज बास्केटबल प्रतियोगितामा बिहीबार विजयी सुरुआत गरेको छ । घरेलु कोर्टमा काठमाडौं भ्यालीले लक्ष्मी शिक्षासदनलाई २९–१५ ले हरायो । विजेताका विशाल तामाङले ११ स्कोर गरे ।
काठमाडौँ — काठमाडौं भ्यालीले वेस्टर्न रिजन अन्तरकलेज ब्वाइज बास्केटबल प्रतियोगितामा बिहीबार विजयी सुरुआत गरेको छ । घरेलु कोर्टमा काठमाडौं भ्यालीले लक्ष्मी शिक्षासदनलाई २९–१५ ले हरायो । विजेताका विशाल तामाङले ११ स्कोर गरे ।वेस्टर्न रिजनल कलेज कमिटीद्वारा आयोजित प्रतियोगिताको अन्य खेलमा ग्रिनफिल्डले एडमार्कलाई ६२–२० र होली भिजनलाई ६५–१३, काष्ठमण्डपले कामनालाई २८–१८, नेपालयले केआईसीलाई ३०–७, राइजिङ स्टारले सनसाइनलाई २६–१६ ले र काठमाडौं कलेज अफ सेन्ट्रल स्टेटले नेपालयलाई ३२–२० ले हराए ।जुबिल्यान्टले सनसाइनलाई २३–३, राइजिङ स्टारले जुबिल्यान्टलाई ३७–१७, होली भिजनले न्यु अरुणोदयलाई ४७–३१, एडमार्कले न्यु अरुणोदयलाई ४३–१४ र काठमाडौं कलेज अफ सेन्ट्रल स्टेटले काष्ठमण्डपलाई ३१–१८ ले हराए ।प्रतियोगिताको हिसानका उपाध्यक्ष एवं काठमाडौं भ्यालीका प्रिन्सिपल स्वागत श्रेष्ठले उद्घाटन गरे । प्रतियोगितामा १३ टिमले लिगकम नकआउट आधारमा प्रतिस्पर्धा गरिरहेका छन् । 